Moha ou Hammou Ezzayani

Moha ou Hammou Ezziyani (e-n amazir: ⵎⵓⵃⴰ ⵓ ⵃⵎⵎⵓ ⵥⵥⴰⵢⴰⵏⵉ, ossu: ⵎⵓⵃⴰ ⵓ ⵃⵎⵎⵓ ⴰⵥⴰⵢⵢⵉ, aZayyi), c' esteut on tchîf di tribus amazires did dilé Xhenifra.

Å cmince do colnijhaedje do Marok pås Francès, i parvina a fote ene dobleure on batayon francès, a El Heri.

 Biyografeye 
I fourit lomé cayide pa Hassane prumî al fén do 19inme sieke. I s' rinda mwaisse d' ene grande sitindêye di tere, å no do zultan. 

E minme tins, i diswalpa Xhenifra, ki divna ene pitite veye, tot-z î assaetchant les martchands do Sousse, di Fess, di Mecness et d' Boujade.

Adon, i monta tote ene årmêye, avou les sôdårds do zultan et des dzerteus.

Å candjmint d' zultan, i n' ricnoxha pus l' sovrinnté da Abdelaziz, et kimincî a-z ataker les caravanes.

E 1912, les Francès abrokît e Marok, et prinde li Chawiya. Adon, Moha ou Hammou intra dins l' Mouvmint Amazir disconte li colnijhaedje.

Li 11 d' awousse 1914, les sôdårds francès avnît a Xhenifra. I volît porshure les tropes da Moha ou Hammou, mins i fourît ratindou a El Hari, et macsådés (li 13 di nôvimbe 1914). Li mitan del colone leya la les hozetes, dj' ô bén : 33 mwaisses sôdårds et 580 piyotes.

Les sôdårds francès fourît-st adon esserés dins Xhenifra 7 ans å long. I dvént esse ravitayîs deus côps l' an pa ene foite colone militaire. 

Mins, e 1921, nosse Moha est touwé dins ene atake k' i minéve a tinzayeure disconte li gårnizon. 

Ses 13 fis s' sometît ås Francès.Guide bleu Hachette du Maroc, 7inme ed., 1950, p. 315-316.

 Sourdant 

Categoreye:Rilomés rezistants
Categoreye:Istwere do Marok
Categoreye:Rilomés Marokins